Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Itālijas pieteikums EGF/2012/008 IT/De Tomaso Automobili) /* COM/2013/0469 final - 2013/ () */





PASKAIDROJUMA RAKSTS Eiropas Parlamenta, Padomes un Komisijas 2006. gada 17. maija Iestāžu nolīguma par budžeta disciplīnu un pareizu finanšu pārvaldību[1] 28. punktā ir atļauts ar elastīguma mehānisma starpniecību izmantot Eiropas Globalizācijas pielāgošanās fonda (EGF) līdzekļus ne vairāk kā EUR 500 miljonu apmērā gadā papildus finanšu shēmas attiecīgajām izdevumu kategorijām. Spēkā esošie noteikumi par EGF ieguldījumiem ir izklāstīti Eiropas Parlamenta un Padomes 2006. gada 20. decembra Regulā (EK) Nr. 1927/2006 par Eiropas Globalizācijas pielāgošanās fonda izveidi[2]. Pēc darbinieku atlaišanas Itālijas uzņēmumā De Tomaso Automobili S.p.A. Itālija 2012. gada 5. novembrī iesniedza pieteikumu EGF/2012/008 IT/De Tomaso Automobili finansiālā ieguldījuma saņemšanai no EGF. Pēc šā pieteikuma rūpīgas pārbaudes Komisija saskaņā ar Regulas (EK) Nr. 1927/2006 10. pantu secināja, ka minētajā regulā paredzētie nosacījumi finansiālā ieguldījuma saņemšanai ir izpildīti. PIETEIKUMA KOPSAVILKUMS UN ANALĪZE Pamatdati: || EGF atsauces Nr. || EGF/2012/008 Dalībvalsts || Itālija 2. pants || a) punkts Galvenais uzņēmums || De Tomaso Automobili S.p.A. Piegādes un pakārtotās ražošanas uzņēmumi || 0 Pārskata periods || 5.7.2012.–28.8.2012. Datums, kad sāk sniegt individualizētos pakalpojumus || 15.1.2013. Piemērošanas datums || 5.11.2012. Atlaisto darbinieku skaits pārskata periodā || 1030 Atlaisto darbinieku skaits pirms un pēc pārskata perioda || 0 Kopējais to atlaisto darbinieku skaits, kuriem ir tiesības saņemt atbalstu || 1030 To atlaisto darbinieku skaits, kuri varētu piedalīties pasākumos || 1010 Izdevumi par individualizētajiem pakalpojumiem (EUR) || 4 987 732 Izdevumi par EGF īstenošanu[3] (EUR) || 201 613 Izdevumi par EGF īstenošanu (%) || 3,89 Kopējais budžets (EUR) || 5 189 345 EGF ieguldījums (50 %) (EUR) || 2 594 672 1. Pieteikums tika iesniegts Komisijai 2012. gada 5. novembrī, un līdz 2013. gada 5. martam tika iesniegta papildu informācija. 2. Pieteikums atbilst Regulas (EK) Nr. 1927/2006 2. panta a) punktā noteiktajiem nosacījumiem par EGF izlietošanu, un tas tika iesniegts laikus, t. i., 10 nedēļu laikā, kā noteikts minētās regulas 5. pantā. Saistība starp darbinieku atlaišanu un globalizācijas izraisītām nozīmīgām strukturālām pārmaiņām pasaules tirdzniecības modeļos 3. Lai pierādītu saistību starp darbinieku atlaišanu un globalizācijas izraisītām nozīmīgām strukturālām pārmaiņām pasaules tirdzniecības modeļos, Itālija apgalvo, ka visā pasaulē 2010. gadā automobiļu ražošanas apjomi palielinājās par 22,4 % (pēc samazinājuma par 9,6 % 2009. gadā[4]). Kopējais 2010. gadā saražoto automobiļu skaits bija 58,3 miljoni. Lielākais ražotājs bija ES, kas saražoja 26 % no automobiļu produkcijas visā pasaulē, savukārt otrais lielākais ražotājs, proti, Ķīna, saražoja 13,9 miljonus vienību. Ķīnas automobiļu ražošanas apjomi 2010. gadā palielinājās par 33,8 %, savukārt automobiļu ražošanas apjomi Eiropā palielinājās tikai par 8,3 %. Tajā pašā gadā (2010. g.) Japāna, kas ir trešais lielākais ražotājs pasaulē, saražoja par 21,1 % vairāk automobiļu nekā 2009. gadā, apsteidzot Dienvidkoreju (+22,4 %), Brazīliju (+9,8 %), Indiju (+29,4 %) un ASV (+24,4 %). Šie skaitļi skaidri pierāda, ka automobiļu ražošanas apjoma pieauguma ziņā ES ievērojami atpaliek no tās lielākajiem konkurentiem un tāpēc zaudē tirgus daļu šajā nozarē. 4. Lai pierādītu ES tirgus daļas samazināšanos laikposmā no 2004. gada līdz 2010. gadam, pieteikuma iesniedzēja arī atsaucas uz Eiropas mehānisko transportlīdzekļu ražošanas statistikas datiem[5]. Pasaules mehānisko transportlīdzekļu ražošanā ES 27 dalībvalstu tirgus daļa samazinājās no 28,4 % 2004. gadā līdz 26,3 % 2010. gadā. Tajā pašā laikposmā vieglo automobiļu ražošanas apjomi absolūtā izteiksmē ES 27 dalībvalstīs pieauga par 6,7 % salīdzinājumā ar 32,2 % pieaugumu visā pasaulē. Šis ES tirgus daļas samazinājums ir daļa no ilglaicīgākas tendences, kā to norādījusi Komisija savā novērtējumā par iepriekšējiem ar EGF saistītiem gadījumiem automobiļu rūpniecībā, kuru pamatā bijusi ar tirdzniecību saistīta globalizācija (2001. gadā ES 27 dalībvalstu tirgus daļa vēl bija 33,7 % no automobiļu ražošanas apjoma visā pasaulē). Eiropas tirgus īpatsvara samazinājums pasaules vieglo automobiļu tirgū ir atspoguļots arī 2012. gada 6. jūnijā publicētajā Cars 21 nobeiguma ziņojumā[6]. Galvenais faktors, kas veicina šo pasaules tirgus daļu pārdalīšanu, ir ģeogrāfiskie patēriņa modeļi, jo īpaši straujais pieaugums Āzijas tirgos, no kuriem ES ražotāji var gūt mazāku labumu, jo tie tradicionāli šajos tirgos ir bijuši neizdevīgākā situācijā nekā citos. 5. Uz automobiļu rūpniecību attiecas līdz šim lielākais EGF pieteikumu skaits ar 16 gadījumiem, no kuriem septiņi[7] ir tādi, kuru pamatā ir ar tirdzniecību saistīta globalizācija. Atlaisto darbinieku skaita noteikšana un atbilstība 2. panta a) punkta kritērijiem 6. Itālija šo pieteikumu iesniedza saskaņā ar intervences kritērijiem, kas noteikti Regulas (EK) Nr. 1927/2006 2. panta a) punktā, kurā paredzēti vismaz 500 atlaišanas gadījumi četru mēnešu laikā uzņēmumā dalībvalstī, ieskaitot darbiniekus, ko atlaiž piegādes uzņēmumos un pakārtotās ražošanas uzņēmumos. 7. Pieteikumā minēti 1030 atlaišanas gadījumi uzņēmumā De Tomaso Automobili S.p.A., kas notikuši pārskata periodā no 2012. gada 5. jūlija līdz 2012. gada 28. augustam. Visu minēto darbinieku atlaišanas gadījumu skaitu aprēķināja saskaņā ar Regulas (EK) Nr. 1927/2006 2. panta otrās daļas trešo ievilkumu. Komisija ir saņēmusi 2. panta 2. punkta otrās daļas trešajā ievilkumā paredzēto apstiprinājumu, ka šis ir faktiski atlaisto darbinieku skaits. Paskaidrojums par minēto atlaišanas gadījumu neparedzamību 8. Itālijas iestādes ziņo, ka De Tomaso S.p.A. ir automobiļu ražošanas uzņēmums, ko 1959. gadā nodibināja inženieris un autosacīkšu braucējs Alejandro De Tomaso. Pēc četrus gadus ilgas sacīkšu automobiļu ražošanas uzņēmums pārorientējās uz sporta automobiļu ražošanu, un 1970. gadu sākumā De Tomaso izstrādāja Panther — automobili, kas ļāva viņam iemantot starptautisku slavu un ko turpināja ražot vēl divus gadu desmitus. Vēlāk tika ieviests jauns ražojumu klāsts (luksusa automobiļi). 9. De Tomaso mantinieki un akcionāri 2009. gadā De Tomaso zīmolu nodeva uzņēmumam Innovation in Auto industry S.p.A. (IAI S.p.A.). Pēc šīs vienošanās noslēgšanas IAI mainīja savu nosaukumu uz De Tomaso Automobili S.p.A. Jaunais Di Tomaso iegādājās daļu no Pininfarina S.p.A. (uzņēmuma, kas darbojas galvenokārt rūpnieciskā dizaina un ilgtspējīgas mobilitātes jomās), un 900 līdzšinējie Pininfarina darbinieki pievienojās De Tomaso darbinieku kolektīvam atbilstoši plānam, kas paredzēja alumīnija automobiļu ražošanu ar inovatīvu tehnoloģiju. 10. De Tomaso Automobili SpA 2011. gadā Ženēvas autoizstādē iepazīstināja ar savu jauno automobili De Tomaso Deauville 2011. 11. Kā tika ziņots presē[8], šis progresīvais luksusa automobiļu tirgus neizjūt lejupslīdes sekas, kas smagi skar plaša patēriņa automobiļu ražotājus, tomēr ne vienā, ne otrā tirgū 2011. gadā nenotika tāda izaugsme, kāda bija plānota. 12. Niecīgā izaugsme apvienojumā ar vispārējām grūtībām, kas bija jāpārvar automobiļu rūpniecībai, un stingrākiem kreditēšanas nosacījumiem, kuri noteikti pēc ekonomikas un finanšu krīzes, radīja papildu slogu uzņēmumam, kas nevarēja rast rentablu risinājumu un 2012. gada aprīlī sāka likvidācijas procedūras. Livorno un Turīnas tiesas 2012. gada jūlijā pasludināja uzņēmumu par bankrotējušu. To uzņēmumu noteikšana, kuri atlaiž darbiniekus, un darbinieki, kuriem paredzēta palīdzība 13. Pieteikums attiecas uz 1030 atlaistiem darbiniekiem uzņēmumā de Tomaso Automobili S.p.A, un tiek plānots, ka 1010 no tiem piedalīsies pasākumos. 14. To darbinieku sadalījums, kuri varētu piedalīties pasākumos, ir šāds. Kategorija || Skaits || Procenti Vīrieši || 890 || 88,12 Sievietes || 120 || 11,88 ES pilsoņi || 978 || 96,83 Personas, kas nav ES pilsoņi || 32 || 3,17 No 15 līdz 24 gadiem || 0 || 0,00 No 25 līdz 54 gadiem || 898 || 88,91 No 55 līdz 64 gadiem || 112 || 11,09 Vecāki par 64 gadiem || 0 || 0,00 15. No darbiniekiem, kuriem paredzēta palīdzība, septiņiem ir ilgstošas veselības problēmas vai invaliditāte. 16. Sadalījums pa profesiju kategorijām ir šāds. Kategorija || Skaits || Procenti Tehniskie darbinieki un saistītie speciālisti || 8 || 0,79 Kalpotāji || 48 || 4,75 Amatnieki un saistītu amatu speciālisti || 11 || 1,09 Iekārtu un mašīnu operatori un montieri || 943 || 93,37 17. Itālija saskaņā ar Regulas (EK) Nr. 1927/2006 7. pantu ir apliecinājusi, ka tā piemēroja sieviešu un vīriešu līdztiesības un nediskriminēšanas politiku un ka tā piemēros to arī turpmāk dažādajos īstenošanas posmos, jo īpaši saistībā ar piekļuvi EGF līdzekļiem. Attiecīgās teritorijas un tās iestāžu un ieinteresēto personu raksturojums 18. Teritorijas, uz kurām attiecas atlaišanas gadījumi, ir Pjemontas un Toskānas reģioni (NUTS 2. līmenis) un jo īpaši Turīnas un Livorno provinces (NUTS 3. līmenis), kur atradās De Tomaso Automobili S.p.A ražotnes. 19. Saimnieciskā darbība astoņās Pjemontas reģiona provincēs ir atšķirīga, bet tā ir saistīta galvenokārt ar automobiļu ražošanu (piemēram, Fiat koncerns) vai tekstilrūpniecību. Pjemontas reģionālais IKP 2009. gadā samazinājās par 3,9 % galvenokārt ekonomikas un finanšu krīzes ietekmes uz automobiļu rūpniecību un tai pakārtotajām nozarēm dēļ. Pievienotās vērtības samazinājums ražošanas nozarē bija gandrīz 17 %. Savukārt 2010. gadā sākās izaugsmes atjaunošanās posms (+2 %), kas gandrīz tika pārtraukts 2011. gadā (+0,7 %). Aktīvo uzņēmumu skaits Pjemontā 2012. gadā bija 415 219, kas ir gandrīz 8 % no kopējā uzņēmumu skaita Itālijā. Lielākā daļa šo uzņēmumu darbojas vairumtirdzniecībā un mazumtirdzniecībā (24,5 %), kā arī būvniecībā (17,2 %), lauksaimniecībā, mežsaimniecībā un zivsaimniecībā (14,5 %), un ražošanas nozarē (9,9 %). 20. Arī Toskānas IKP 2009. gadā samazinājās, bet ne tik ļoti kā Pjemontā (-2 %), galvenokārt pakalpojumu nozares labo darbības rādītāju dēļ, kas raksturīgi reģionālajai ekonomikai. Aktīvo uzņēmumu skaits Toskānā 2012. gadā bija 365 629, kas ir 7 % no kopējā uzņēmumu skaita Itālijā. Uzņēmumu sadalījums pēc to darbības nozarēm ir ļoti līdzīgs kā Pjemontā — vairumtirdzniecība un mazumtirdzniecība (25,4 %), kā arī būvniecība (17,2 %), lauksaimniecība, mežsaimniecība un zivsaimniecība (13,3 %), un ražošanas nozare (11,5 %). 21. Galvenie ekonomikas dalībnieki ir Pjemontas reģions un Toskānas reģions, Turīnas un Livorno (NUTS 3. līmenis) publiskās iestādes un jo īpaši Turīnas un Gruljasko vietējās pašpārvaldes iestādes, kā arī Confindustria Livorno un SIT (darba devēju pārstāvji) un šādas arodbiedrības: Confederazione Italiana del lavoro (CISL) un FIM CISL; Confederazione Generale Italiana del Lavoro (CGIL) un FIOM CGIL; Unione Italiana del Lavoro (UIL) un UILM UIL, un Sindacato autonomo metalmeccanici e industrie colegate (FISMIC). Gaidāmā atlaišanas ietekme uz nodarbinātību vietējā mērogā, reģionā vai valstī 22. Pjemontā 2008. gadā CIG[9] apmaksāja aptuveni 36 miljonus stundu, bet 2011. gadā CIG apmaksāto stundu skaits četrkāršojās un sasniedza 146 miljonus. Toskānā stundu skaits 2010. gadā palielinājās par 58,8 % salīdzinājumā ar 2008. gadu un 2011. gadā samazinājās par 12 % salīdzinājumā ar iepriekšējo gadu. Neraugoties uz šo samazinājumu, CIG 2011. gadā apmaksāja 48 miljonus stundu. 23. To 1030 līdzšinējo De Tomaso Automobili S.p.A darbinieku dēļ, uz kuriem attiecas šis pieteikums un kuriem piešķirta CIG Straordinaria par darbības izbeigšanu pēc bankrota, vēl vairāk pasliktināsies situācija teritorijās, kuras skar darbinieku atlaišana. Finansējuma saskaņotā individualizēto pakalpojumu pakete un tās paredzamo izmaksu sadalījums, tostarp tās papildināmība ar struktūrfondu finansētiem pasākumiem 24. Visi turpmāk uzskaitītie pasākumi kopā veido saskaņoto individualizēto pakalpojumu paketi un ir paredzēti, lai atlaistos darbiniekus no jauna iekļautu darba tirgū. – Profesionālā orientācija, pārcelšana citā darbā un palīdzība darba meklēšanā. Šis pirmais pasākums, kas nodrošināts visiem dalībniekiem, ietver informāciju par pieejamiem pakalpojumiem un mācību programmām, darbinieku profilēšanu un prasmju novērtēšanu, individuāla projekta un rīcības plāna izstrādi, kā arī palīdzību darba meklēšanā un arī informāciju par pieejamām darbvietām, vietējo un reģionālo darba iespēju aktīvu izpēti un iekārtošanu darbā. – Apmācība, pārkvalificēšana un arodmācības. Šis pasākums ietver iepriekšējās pieredzes atzīšanu (t. i., katra individuālā darbinieka iepriekšējās pieredzes un zināšanu novērtēšanu, kā arī to jomu apzināšanu, kurās nepieciešama papildu apmācība) un dažādus apmācības veidus, kas var būt daļa no reģionālā apmācības kursu piedāvājuma vai ad hoc apmācība, kuru organizē, reaģējot uz darbinieku prasībām. Darbinieks saņems apmācības kuponu kā maksāšanas līdzekli par attiecīgo apmācību. Šis pasākums arī paredz līgumu slēgšanu ar uzņēmumiem, kas vēlas pieņemt darbā līdzšinējos De Tomaso darbiniekus, lai uzņēmums, kurš pieņem darbā darbiniekus, saņemtu finansējumu uz vietas veiktās apmācības izmaksu segšanai līdz EUR 1500 apmērā ar nosacījumu, ka darbinieki atkal tiek pieņemti darbā vai nu saskaņā ar pastāvīgiem darba līgumiem, vai arī līgumiem, kas noslēgti uz noteiktu laiku, kurš ir vismaz 12 mēneši. – Papildu pasākumi uzņēmuma izveides veicināšanai. Tiks nodrošinātas īpašas darbības darbiniekiem, kuri vēlas sākt savu uzņēmējdarbību, piemēram, uzņēmējdarbības ideju apzināšana, komercdarbības plāna izstrāde, finansējuma piesaistīšana u. c. – Ieguldījums uzņēmējdarbības uzsākšanai. Darbinieki, kuri izveidos savus uzņēmumus, saņems ieguldījumu EUR 5000 apmērā izveides izmaksu segšanai. – Darbā pieņemšanas pabalsts. Uzņēmums, kas atkal pieņems darbā līdzšinējo De Tomaso darbinieku uz pastāvīga darba līguma pamata, saņems līdz EUR 6300. Pieņemot darbā darbinieku ar invaliditāti vai darbinieku, kuram ir pienākums rūpēties par personu ar invaliditāti, tiks piešķirti EUR 1350 papildus darbā pieņemšanas pabalstam, kas jebkurā gadījumā nedrīkst pārsniegt maksimālo summu EUR 6300. Šīs ieguldījums tiks piešķirts pēc uzņēmuma pieprasījuma pēc darbā pieņemšanas pabeigšanas un saskaņā ar reģiona noteiktajām procedūrām un noteikumiem. – Darba meklēšanas pabalsts. Darbinieki, kas piedalīsies EGF līdzfinansētos pasākumos, saņems darba meklēšanas pabalstu, kuru aprēķinās atbilstoši faktiskajam stundu skaitam, kas aizvadīts, aktīvi piedaloties pasākumā. Tiek lēsts, ka darbinieka līdzdalība ilgst vidēji 86 stundas. – Finansējums īpašu izdevumu segšanai. Var piešķirt divu veidu finansējumu. 1) Finansējums tiem, kuri aprūpē apgādājamos: ja darbinieki, kuriem ir apgādājamas personas (bērni, vecāka gadagājuma cilvēki vai personas ar invaliditāti), piedalās pasākumos, viņi var saņemt kompensāciju līdz EUR 1000 apmērā izdevumu segšanai personām, kuras aprūpē apgādājamos. Šā pasākuma mērķis ir segt papildu izmaksas, kas rodas darbiniekiem, kuri aprūpē apgādājamos, lai šie darbinieki varētu piedalīties mācībās vai citos pasākumos. 2) Transporta izdevumu kompensācija: darbinieki, kas piedalīsies pasākumos un kam būs jādodas no savas dzīvesvietas pilsētas uz pilsētu, kurā notiek pasākumi, saņems līdz EUR 1000 lielu kompensāciju par ceļa izdevumiem. 25. Izdevumi par EGF īstenošanu, kas ietverti pieteikumā saskaņā ar Regulas (EK) Nr. 1927/2006 3. pantu, attiecas uz sagatavošanas, pārvaldības un kontroles, kā arī uz informēšanas un publicitātes pasākumiem. 26. Itālijas iestāžu sniegtie individualizētie pakalpojumi ir aktīvi darba tirgus pasākumi, kas ietilpst Regulas (EK) Nr. 1927/2006 3. pantā noteiktajās piemērotajās darbībās. Saskaņā ar Itālijas iestāžu aplēsēm kopējās izmaksas ir EUR 5 189 345, no kuriem izdevumi par individualizētajiem pakalpojumiem ir EUR 4 987 732 un izdevumi par EGF īstenošanu ir EUR 201 613 (3,89 % no kopējās summas). Kopējais no EGF pieprasītais finansējums ir EUR 2 594 672 (50 % no kopējām izmaksām). Darbības || Aprēķinātais darbinieku skaits mērķgrupā || Aprēķinātās izmaksas uz vienu darbinieku mērķgrupā (EUR) (*) || Kopējās izmaksas (EGF un valsts līdzfinansējums) (EUR)** Individualizētie pakalpojumi (Regulas (EK) Nr. 1927/2006 3. panta pirmā daļa) Profesionālā orientācija, pārcelšana citā darbā un palīdzība darba meklēšanā (Orientamento professionale, outplacement e assistenza alla ricerca attiva) || 1010 || 1351 || 1 364 975 Apmācība, pārkvalificēšana un arodmācības (Attività di formazione e riqualificazione) || 1010 || 1565 || 1 580 500 Papildu pasākumi uzņēmuma izveides veicināšanai (Promozione dell'auto-imprenditorialità) || 20 || 3000 || 60 000 Ieguldījums uzņēmējdarbības uzsākšanai (Contributo all'auto-imprenditorialità) || 20 || 5000 || 100 000 Darbā pieņemšanas pabalsts (Contributo per l'assunzione dei lavoratori svantaggiati) || 200 || 4500 || 900 000 Darba meklēšanas pabalsts (Indemnità per la ricerca attiva) || 1010 || 811 || 819 257 Finansējums īpašu izdevumu segšanai (Voucher integrativo e voucher di conciliazione) || 135 || 1207 || 163 000 Individualizēto pakalpojumu starpsumma || || 4 987 732 Izdevumi par EGF īstenošanu (Regulas (EK) Nr. 1927/2006 3. panta trešā daļa) Sagatavošanās darbības || || 18 064 Pārvaldība || || 95 786 Informācija un publicitāte || || 27 329 Kontroles darbības || || 60 434 Starpsumma: izdevumi par EGF īstenošanu || || 201 613 Kopējās aprēķinātās izmaksas || || 5 189 345 EGF ieguldījums (50 % no kopējām izmaksām) || || 2 594 672 (*) Lai izvairītos no zīmēm aiz komata, aprēķinātās izmaksas uz vienu darbinieku tika noapaļotas. Tomēr noapaļošana neietekmē katra pasākuma kopējās izmaksas, kas paliek tādas pašas kā Itālijas iesniegtajā pieprasījumā. (**) Noapaļošanas dēļ kopējās summas nesakrīt. 27. Itālija apliecina, ka iepriekš minētie pasākumi papildina darbības, kas tiek finansētas no struktūrfondiem, un ka tiks novērsta jebkāda finansējuma dublēšanās. Datums(-i), kad tika sākta individualizēto pakalpojumu sniegšana atlaistajiem darbiniekiem vai kad to plānots sākt 28. EGF līdzfinansējumam ierosinātos saskaņotās paketes individualizētos pakalpojumus attiecīgajiem darbiniekiem Itālija sāka sniegt 2013. gada 15. janvārī. Tādēļ šis datums ir jebkuras palīdzības, ko varētu piešķirt no EGF, piemērošanas perioda sākums. Procedūras apspriedēm ar sociālajiem partneriem 29. De Tomaso S.p.A. krīzes pārvaldībā iesaistītie sociālie partneri piedalījās arī saskaņotās pasākumu paketes izstrādē. Koordinācijas komiteja, kuras sastāvā būs pa vienam pārstāvim no reģionālajām iestādēm, arodbiedrībām un RSU[10], nodrošinās EGF līdzfinansēto pasākumu uzraudzību. 30. Itālijas iestādes apliecināja, ka ir ievērotas valsts un ES tiesību aktos noteiktās prasības par kolektīvo atlaišanu. Informācija par darbībām, kas ir obligātas saskaņā ar valsts tiesību aktiem vai atbilstoši koplīgumiem 31. Saskaņā ar Regulas (EK) Nr. 1927/2006 6. pantā noteiktajiem kritērijiem Itālijas iestādes pieteikumā: · apstiprināja, ka EGF finansiālais ieguldījums neaizstāj pasākumus, par ko atbild uzņēmumi atbilstīgi valsts tiesību aktiem vai kolektīvajiem līgumiem; · pierādīja, ka ar darbībām atbalsta individuālus darbiniekus un ka šīs darbības neizmanto uzņēmumu vai nozaru pārstrukturēšanai; · apstiprināja, ka iepriekš minētās piemērotās darbības netiek finansētas no citiem ES finanšu instrumentiem. Pārvaldības un kontroles sistēmas 32. Itālija ir informējusi Komisiju, ka finansiālais ieguldījums tiks pārvaldīts šādi: Ministerio del lavoro e delle politiche sociali – Direzione Generale per le Politiche attive e Passive del lavoro (MLPS – DG PAPL) ir vadošā, sertificējošā un revīzijas iestāde (MLPS – DG PAPL Ufficio A ir vadošā iestāde, MLPS – DG PAPL Ufficio B ir sertificējošā iestāde, un MLPS – DG PAPL Ufficio C ir revīzijas iestāde). Regione Piemonte un Regione Toscana būs vadošās iestādes starpniekstruktūras. Finansējums 33. Pamatojoties uz Itālijas pieteikumu, ierosinātais EGF ieguldījums saskaņotajai individualizēto pakalpojumu paketei (ietverot izdevumus EGF īstenošanai) ir EUR 2 594 672, kas ir 50 % no kopējām izmaksām. Komisijas ierosinātais piešķīrums no fonda ir noteikts, pamatojoties uz Itālijas sniegto informāciju. 34. Ņemot vērā EGF finansiālā ieguldījuma maksimālo iespējamo apmēru, kas noteikts saskaņā ar Regulas (EK) Nr. 1927/2006 10. panta 1. punktu, kā arī iespējas pārdalīt apropriācijas, Komisija ierosina izmantot EGF līdzekļus iepriekš minētās summas apmērā; līdzekļi piešķirami atbilstoši finanšu shēmas 1.a kategorijai. 35. Ņemot vērā ierosināto finansiālā ieguldījuma apmēru, vairāk nekā 25 % no EGF rezervētā maksimālā gada apmēra būs pieejami piešķīrumiem pēdējos četros gada mēnešos, kā noteikts Regulas (EK) Nr. 1927/2006 12. panta 6. punktā. 36. Komisija, nākot klajā ar šo priekšlikumu par EGF izmantošanu, sāk vienkāršoto trīspusējo sarunu procedūru atbilstoši 2006. gada 17. maija Iestāžu nolīguma 28. punkta prasībām, lai nodrošinātu abu budžeta lēmējinstitūcijas iestāžu vienošanos par vajadzību izmantot EGF un par nepieciešamo summu. Komisija aicina pirmo no abām budžeta lēmējinstitūcijas iestādēm, kas atbilstīgā politiskā līmenī panāk vienošanos par EGF izmantošanas priekšlikuma projektu, informēt otru iestādi un Komisiju par tās nodomiem. Nesaskaņu gadījumā starp abām budžeta lēmējinstitūcijas iestādēm tiks sasaukta oficiāla trīspusēja sanāksme. 37. Komisija atsevišķi iesniedz līdzekļu pārveduma pieprasījumu, lai 2013. gada budžetā iekļautu īpašas saistību apropriācijas, kā paredzēts 2006. gada 17. maija Iestāžu nolīguma 28. punktā. Maksājumu apropriāciju avots 38. Apropriācijas, kas 2013. gada budžetā piešķirtas EGF budžeta pozīcijai, tiks izmantotas, lai segtu šim pieteikumam vajadzīgo summu EUR 2 594 672 apmērā. Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Itālijas pieteikums EGF/2012/008 IT/De Tomaso Automobili) EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību[11] un jo īpaši tā 28. punktu, ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi[12] un jo īpaši tās 12. panta 3. punktu, ņemot vērā Eiropas Komisijas priekšlikumu[13], tā kā: (1) Eiropas Globalizācijas pielāgošanās fonds (EGF) tika izveidots, lai sniegtu papildu atbalstu darba ņēmējiem, kuru atlaišana ir saistīta ar globalizācijas izraisītām nozīmīgām strukturālām pārmaiņām pasaules tirdzniecības modeļos, un lai palīdzētu viņiem atkal iesaistīties darba tirgū. (2) Saskaņā ar 2006. gada 17. maija Iestāžu nolīgumu EGF var izmantot, nepārsniedzot EUR 500 miljonu maksimālo summu gadā. (3) Itālija 2012. gada 5. novembrī iesniedza pieteikumu par EGF izmantošanu attiecībā uz atlaišanas gadījumiem uzņēmumā De Tomaso Automobili S.p.A. un līdz 2013. gada 5. martam pieteikumu papildināja, iesniedzot papildu informāciju. Šis pieteikums atbilst Regulas (EK) Nr. 1927/2006 10. panta prasībām par finansiālo ieguldījumu noteikšanu. Tāpēc Komisija ierosina izmantot līdzekļus EUR 2 594 672 apmērā. (4) Tādējādi EGF būtu jāizmanto, lai sniegtu finansiālu ieguldījumu saistībā ar Itālijas iesniegto pieteikumu, IR PIEŅĒMUŠI ŠO LĒMUMU. 1. pants Eiropas Savienības 2013. finanšu gada vispārējā budžetā izmanto Eiropas Globalizācijas pielāgošanās fondu (EGF), lai piešķirtu EUR 2 594 672 saistību un maksājumu apropriācijās. 2. pants Šo lēmumu publicē Eiropas Savienības Oficiālajā Vēstnesī. Briselē, Eiropas Parlamenta vārdā — Padomes vārdā — priekšsēdētājs priekšsēdētājs [1] OV C 139, 14.6.2006., 1. lpp. [2] OV L 406, 30.12.2006., 1. lpp. [3] Saskaņā ar Regulas (EK) Nr. 1927/2006 3. panta trešo daļu. [4] Starptautiskā Mehānisko transportlīdzekļu ražotāju asociācija OICA, www.oica.net. [5] Eiropas Automobiļu ražotāju asociācija ACEA. www.acea.be. [6] http://ec.europa.eu/enterprise/sectors/automotive/files/cars-21-final-report-2012_en.pdf [7] EGF/2012/008 De Tomaso (gadījuma priekšmets, uz ko attiecas šis lēmuma priekšlikums), kā arī EGF/2007/001 PSA piegādes uzņēmumi. COM(2007) 415, EGF/2007/010 Lisboa Alentejo. COM(2008) 94, EGF/2008/002 Delphi. COM(2008) 547, EGF/2008/004 Castilla y León Aragón. COM(2009) 150, EGF/2009/013 Karmann. COM(2010) 007 un EGF/2012/005 Saab. COM(2012) 622. [8] http://www.examiner.com/article/global-luxury-car-crisis http://www.spiegel.de/international/business/crisis-hits-carmakers-daimler-and-porsche-cut-expectations-for-2013-a-857183.html http://www.bloomberg.com/news/2012-09-27/ferrari-to-lamborghini-can-t-outrun-crisis-as-sales-slow.html http://images.forbes.com/forbesinsights/StudyPDFs/automotive-outlook_report.pdf [9] CIG saskaņā ar Itālijas tiesību aktiem ir sistēma, kas nodrošina, ka Istituto Nazionale della Previdenza Sociale-INPS (Valsts sociālā nodrošinājuma institūts) izmaksā pabalstu darbiniekiem, kuru darba pienākumu veikšana ir pārtraukta vai kuru darba laiks ir samazināts. [10] Rappresentanza Sindacale Unitaria (RSU) ir darbiniekus pārstāvoša struktūra, kas pastāv ikvienā publiskā un privātā darbavietā. RSU sastāvā ir ne mazāk kā trīs personas, kuras ievēlē visi darbinieki (neatkarīgi no tā, vai viņi ir arodbiedrību locekļi). [11] OV C 139, 14.6.2006., 1. lpp. [12] OV L 406, 30.12.2006., 1. lpp. [13] OV C […], […], […]. lpp.